# Asmik Grigorian

Asmik Grigorian (Vílnius, 12 de maig de 1981) és una soprano lituana.

## Vida i carrera

El 1999, Asmik Grigorian es va graduar a Escola Nacional d'Art M. K. Čiurlionis de Vílnius. Va estudiar música a l'⁣Acadèmia Lituana de Música i Teatre i es va graduar amb un màster el 2006. Grigorian va debutar a Lituània, més tard va actuar a l'⁣Òpera Nacional de Letònia i al Teatre Mariïnski. És membre fundadora de l'Òpera de la Ciutat de Vílnius i ha rebut el màxim premi del teatre lituà dues vegades, la Golden Stage Cross, el 2005 i el 2010.
Des del 2011, Grigorian va actuar en diversos teatres d'òpera de l'escenari internacional. Va destacar per primera vegada en òperes de Piotr Ilitx Txaikovski, interpretant papers principals, com Nastasya a La fetillera al Theater an der Wien el setembre de 2014 i com a Tatiana a Ievgueni Oneguin a la Komische Oper Berlin el 2016. El maig de 2016, Grigorian va ser guardonada als International Opera Awards de Londres com a Millor debutant. El desembre de 2016 va actuar a la Royal Swedish Opera en l'estrena de l'òpera Fedora d'Umberto Giordano en el paper principal. En el seu debut al Festival de Salzburg l'agost de 2017, va cantar el paper de Marie a l'òpera Wozzeck d'Alban Berg amb l'aclamació de la crítica. Grigorian va ser elogiada com un «músic excel·lent, amb una profunda comprensió de l'estil vocal bergià». En anys posteriors hi va tornar per cantar Salome i Elektra de Strauss.
L'abril de 2018 va debutar al Gran Teatre del Liceu en el paper de Tamara a Demon d'Artur Rubinstein. Grigorian va fer el seu debut al Festival Internacional d'Edimburg l'agost de 2019 quan la Komische Oper Berlin va portar la seva producció d'Eugene Onegin de Txaikovski a Edimburg. El juliol de 2021 va debutar al Festival de Bayreuth com a Senta a L'holandès errant dirigida per Oksana Lyniv.

## Família

Asmik Grigorian és filla del tenor armeni Gegham Grigoryan (1951–2016), que va cantar diverses vegades al Liceu, i de la soprano lituana Irena Milkevičiūtė (n. 1947), professora de LMTA.
Del 2000 al 2007 va estar casada amb el cantant d'òpera Giedrius Žalys (n. 1969) (l'any 2002 va ser mare d'un fill). El juliol de 2015 es va casar amb un director de teatre rus Vasily Barkhatov (n. 1983) amb qui va tenir una filla (n. 2016).
El seu germà, Vartan Grigorian, és director d'orquestra.

## Premis

* Millor cantant femenina als International Opera Awards (2019)
* Ordre dels mèrits a Lituània, Creu de cavaller (2018)

## Discografia

* Amb Dmitri Hvorostovski: Dmitri Hvorostovsky Sings of War, Peace, Love and Sorrow, com a company de duet a Guerra i pau de Serguei Prokófiev i Demon d'Anton Rubinstein. Delos International, 2016

## Referències

* ↑ "Asmik Griorian", pàgina del Teatre Mariïnski
* ↑ "Gegam Grigorian, opera singer - obituary", The Daily Telegraph
* ↑ «Rezension zu Charodeyka am Theater an der Wien, Tiroler Tageszeitung, Mo, 15.09.2014». Arxivat de l'original el 2018-07-29. [Consulta: 23 octubre 2021].
* ↑ «Rezension zu Eugen Onegin an der Komischen Oper Berlin, Kieler Nachrichten, 3. Feb. 2016». Arxivat de l'original el 2016-08-10. [Consulta: 23 octubre 2021].
* ↑ «Premierenkritik Eugen Onegin an der Komischen Oper Berlin. In: Der Neue Merker, Wien». Arxivat de l'original el 2016-06-14. [Consulta: 23 octubre 2021].
* ↑ Preisträgerliste der International Opera Awards 2016
* ↑ Laura Servidei. «Asmik Grigorian a heartfelt lead in Fedora, framed by Christof Loy in Stockholm». Backtrack, 12-12-2016. [Consulta: 31 gener 2017].
* ↑ Jochen Rüth. «Umberto Giordanos FEDORA - Premiere am 10.12.2016 - Packende Leidenschaft» (en alemany). Der Opernfreund (Zeitschrift), 11-12-2016. [Consulta: 13 desembre 2016].
* ↑ Christoph Irrgeher. «Unter Mörderpuppen - Salzburger Festspiele: Alban Bergs "Wozzeck" als Vorspiel zum Ersten Weltkrieg.» (en alemany). Wiener Zeitung, 09-08-2017. [Consulta: 9 agost 2017].
* ↑ «Salzburger Festspiele - Helle Begeisterung für düsteren "Wozzeck"» (en alemany). Kleine Zeitung, 09-08-2017. [Consulta: 9 agost 2017].
* ↑ "A stupendous, faith-restoring production - Wozzeck, Salzburg Festival, review", The Daily Telegraph
* ↑ «Biografia» (en anglès). Festival de Salzburg. [Consulta: 24 octubre 2021].
* ↑ «Un ‘Demon’ muy humano en el Liceu». La Vanguardia. [Consulta: 24 octubre 2021].
* ↑ «Eugene Onegin» (en anglès). Edinburgh International Festival, 21-05-2019. [Consulta: 22 maig 2019].
* ↑ Maddaleno, Jordi. «Oksana Lyniv es consagra». La Vanguardia. [Consulta: 24 octubre 2021].
* ↑ A. Grigorian ir V. Barchatovas susilaukė kūdikio
* ↑ «A. Grigorian pirmą kartą dainuoja diriguojant broliui Vartanui | Lietuvos nacionalinis operos ir baleto teatras».
* ↑ «Lithuanian wins best singer at International Opera Awards» (en lituà). Lrt.lt, 30-04-2019. [Consulta: 12 novembre 2019].